Alentunut syntyvyys ei ole uhka hyvinvoinnille tai ikääntyvien toimeentulolle

Väkimäärä ja kulutus on sopeutettava hallitusti ekologisesti kestävälle tasolle.

Alentunut syntyvyys aiheuttaa huolta yhteiskunnan kyvystä ylläpitää hyvinvointipalveluja ja kustantaa eläkkeitä. Toisin kuin yleisesti luullaan, alentunut syntyvyys ei ole uhka hyvinvoinnille tai ikääntyvien toimeentulolle.

Väestöllinen huoltosuhde – työikäisten suhteellinen määrä – vahvistuu lähitulevaisuudessa, kun lasten ja nuorten määrä vähenee. Tulevaisuudessakaan työikäisten ikäluokkien pieneneminen ei muodosta vakavaa uhkaa, sillä työvoiman kysynnän kasvaessa työllisyysaste nousee ja työelämän laatu paranee.